## Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi radi sprječavanja unošenja u Republiku Hrvatsku Newcastleske bolesti

### NN 21/2007 (21.2.2007.), Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi radi sprječavanja unošenja u Republiku Hrvatsku Newcastleske bolesti

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

810

Na
temelju članka 11. stavka 1. točke 18. Zakona o veterinarstvu (»Narodne novine«
70/97, 105/01 i 172/03), ministar poljoprivrede, šumarstva i vodnoga
gospodarstva donosi

## NAREDBU

### O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE PERADI 1 PROIZVODA OD PERADI RADI SPRJEČAVANJA UNOŠENJA U REPUBLIKU HRVATSKU NEWCASTLESKE BOLESTI

I.

Zabranjuje
se uvoz u Republiku Hrvatsku i provoz preko područja Republike Hrvatske
pošiljaka:

a)
žive peradi, bezgrebenki (kivi, emu,
nandu i noj), uzgojene i divlje pernate divljači;

b)
jednodnevne peradi;

c)
rasplodnih i konzumnih jaja;

d)
svježeg i smrznutog mesa peradi, bezgrebenki,
uzgojene i divlje pernate divljači;

e)
proizvoda od mesa peradi, bezgrebenki, uzgojene i
divlje pernate divljači;

f)
proizvoda životinjskog podrijetla (od peradi) namijenjenih hranidbi životinja,
za industrijsku uporabu ili uporabu u poljodjelstvu, podrijetlom iz sljedećih
država:

1.
Brazil – pokrajina Lambari d Oeste
u državi Mato Grosso, pokrajina Vale de Real u državi Rio Grande do Sul i pokrajina Manus u državi Amazonas,

2.
Bugarska – pokrajina Blagoevgrad, Burgas,
Dobrich, Kardzhali, Razgrad i Vratsa,

3.
Cipar,

4.
Češka – pokrajina Pardubice,

5.
Grčka – pokrajina Central Macedonia,

6.
Izrael,

7.
Makedonija – područje Bitole,

8.
Meksiko,

9.
Rumunjska – pokrajina Salaj i Grindu,

10.
Slovačka – pokrajina Senica

11.
Švedska – pokrajina Östergötland,

12.
Ujedinjeno kraljevstvo Velike Britanije i Sjeverne Irske – pokrajina Lothain u Škotskoj,

13.
Ukrajina – pokrajina Kharkiv

radi
sprječavanja unošenja u Republiku Hrvatsku Newcastleske
bolesti.

Zabrana
iz stavka prvog ove točke odnosi se i na pošiljke žive peradi koje potječu iz
drugih zemalja, odnosno regija ako se provoze preko navedenih područja.

II.

Zabrana
iz točke I. ove Naredbe ne odnosi se na pošiljke:

a)
hermetički zatvorenih, toplinski obrađenih konzervi od mesa peradi i bezgrebenki, uzgojene i divlje pernate divljači, koje su
tijekom proizvodnje bile podvrgnute obradi sa Fo vrijednosti 3 i više, odnosno
trajne konzerve;

b)
proizvoda od jaja koji su prije ili tijekom proizvodnje podvrgnuti toplinskoj
obradi sušenja u proizvodnji jaja u prahu, pasterizacije ili sterilizacije.

III.

Danom
stupanja na snagu ove Naredbe prestaje važiti Naredba o zabrani uvoza u
Republiku Hrvatsku i provoza preko područja Republike Hrvatske peradi i
proizvoda od peradi radi sprječavanja unošenja u Republiku Hrvatsku Newcastleske bolesti (»Narodne novine« br.
132/06).

IV.

Ova
Naredba stupa na snagu danom objave u »Narodnim novinama«.

Klasa:
322-01/07-01/13

Urbroj: 525-01-07-1-SZ

Zagreb,
14. veljače 2007.

Ministar

**Petar Čobanković, v. r.**

Naredba, NN 21/2007-810